|  |  |
| --- | --- |
|  | **MODERNISM** |
| *Sõna päritolu?* | „Modernism“ tuleb ladina sõnast „modernus“, mida võib tõlkida kui „uus“, „uusaegne“, „kaasaegne“; „modernus“ ise pärineb omakorda ladina sõnast „modo“ (äsja, alles, hiljuti) |
| *Mis on?* | Mõttevool filosoofias, kunstis, kirjanduses, teaduses ja kultuuris laiemalt |
| *Millal oli?* | Valgustusest kuni 20. sajandi keskpaigani |
| *Veel märksõnu, mille kaudu defineerida?* | Ajastu Euroopa kultuuriajaloos, kultuurisuund, kultuuriline fenomen, kultuuriparadigma, progressimeelsus, vabanemine vaimupimedusest |
| *Levinud sünonüümid?* | Moodne ühiskond, nüüdisaegne ühiskond, uusaeg, postmodernismi eelkäija |
| *Levinud vasted argielus?* | Uudne, nüüdisaegne, kaasaegne |
| *Mis on modernsus?* | Uudsus, uue otsing, progressimeelsus, valgustatud mõtlemine (*enlightement thinking*), eesrindlikkus, aktuaalsus; argielus *moodsus* |
| *Millele vastandub?* | Traditsioonidele, autoriteetidele (valgustusajal *riigile* ja *kirikule*), pseudoteadusele, väljamõeldisele (*fiction*), primitiivsusele, irratsionaalsusele, rangele hierarhiale ühiskonnas |
| *Mida väärtustas?* | Ratsionaalset mõtlemist ja usku mõistuse võimalustesse, teadust, inimõigusi, progressi, demokraatiat, kodanluse vabadust tegutseda, ühiskonnakorralduse humaansemaks muutmist |
| *Kes sillutasid teed modernistlikule mõtlemisele?* | Immanuel Kant, Jean-Jacques Rosseau, Voltaire, Denis Diderot jtKanti järgi tähendas valgustus *inimkonna vabanemist omasüülisest vaimsest alaealisusest* |
| *Milline oli üldine hoiak?* | Puudus kultuuriline pessimism, unistati helgest tulevikust |
| *Mis oli tõde?* | Teaduse poolt loodud teadmine on tõde, mis viib progressini |
| *Teaduse roll?* | Väga oluline, inimeste tegevusi ja institutsioone saab teaduse poolt analüüsida ja täiustada; teadus on suuteline sõnastama maailma kohta universaalseid tõdesid |
| *Mõistuse roll?* | Enese- ja maailmatunnetus käib mõistuse kaudu, mis ongi ainus tõsiseltvõetav tunnetuse viis |
| *Suhtumine teadmistesse?* | Teadmine oli hea iseenese pärast. Inimene omandas selle hariduse kaudu, et olla üldiselt teadlik ja haritud |
| *Subjekti tematiseerimine?* | Filosoofias ja kirjanduses eksistentsialism (keskenduti subjekti maailmavalule); psühholoogias subjekti psüühika uurimine (psühhoanalüüs) |
| *Mis tagasid ühiskonna stabiilsuse?* | Metanarratiivid, mininarratiividesse suhtuti skepsisegaObjektiivne oli hea (teadus lõi objektiivset tõde), subjektiivne ja ebateaduslik pigem halb |
| *Mis veel iseloomustab modernismi?* | Avangard (nt kunstis), emantsipatsioon, funktsionalism (nt arhitektuuris) |
| *Miinused ühiskondlikus elus?* | Bürokratiseerumine ja kiire linnastumisega seotud sotsiaalsed riskid |
| *Kuidas võrrelda humanismiga?* | *Sarnasus*: mõlemad usuvad inimese arengusse ja täiustumisse, samuti väärtustavad haridust ning teadust |
| *Erinevus*: humanism on pigem elufilosoofia, modernismi saab aga vaadelda läbi paradigma mõiste |
| *Mis mõjutas usku helgesse tulevikku?* | Kaks suurt metanarratiivi: fašism ja kommunismSeega metanarratiivid lõpetasid metanarratiivide ajastu |
| *Mis järgneb modernismile?* | Postmodernism: tõejärgsus ja mininarratiivid |